open-index/open-wikipedia-markdown huggingface dataset:
கிரோனா பெருங்கோவில்

**கிரோனாவின் புனித மேரி பெருங்கோவில்** என்பது கிரோனா ரோமன் கத்தோலிக்க மறைமாவட்டத்தில் அமைந்துள்ள ஒரு பெருங்கோவில் ஆகும். இது எசுப்பானியாவில் உள்ள காத்தலோனியாவின் கிரோனாவில் அமைந்துள்ளது. இதன் உட்பகுதியில் காணப்படும் கோயிலின் நடுக்கூடம் கோதிக் கட்டடக்கலை வடிவமைப்பில் அமைந்த அகலமான நடுக்கூடம் ஆகும். இதன் அகலம் , மற்றும் இது ஒட்டுமொத்தமாய்ப் பார்க்கையில் புனித பேதுரு பேராலயத்திற்கு அடுத்ததாக, உலகின் இரண்டாவது பெரிய அகலமான நடுக்கூடத்தைக் கொண்ட பெருங்கோவில் ஆகும். பதினோராம் நூற்றாண்டில் இதன் கட்டுமானப் பணிகள் தொடங்கியபோது ரோமனெஸ்க் பாணியிலேயே அமைக்கப்பட்டது, பின் 13 மூன்றாம் நூற்றாண்டில் இருந்து தொடர்ந்து கோதிக் பாணியில் அமைக்கப்பட்டது. பெருங்கோவில் நாற்பத்தைந்து மீட்டர்கள் உயரம் கொண்டது.
## வரலாறு
இஸ்லாமியர்களின் ஐபீரியா வெற்றிக்கு முன்னர் ஒரு பழங்கால கிரிஸ்துவ தேவாலயம் ஒன்று இருந்தது, அதன் பிறகு 717 ல் ஒரு மசூதியாக மாற்றப்பட்டது. 785 ஆம் ஆண்டில் பிராங்கு நகரத்தை சார்லமேன் கைப்பற்றினார், மேலும் தேவாலயத்தில் 908 இல் மறுசீரமைப்பு செய்யப்பட்டது.

## படக் காட்சியகம்

File:Claustre de la Catedral de Girona-removed.jpg|கிரோனா பெருங்கோவிலின் ரோமாநெஸ்க் பாணியிலமைந்த கன்னிமடம்.V
File:Campanar de la Catedral de Girona.JPG|18ஆம் நூற்றாண்டைச் சேர்ந்த மணிக் கோபுரம்
File:Interior de la Catedral de Girona.jpg|பெருங்கோவிலின் உட்பகுதி
File:Girona 083.JPG|பெருங்கோவிலில் காணப்படுகின்ற ஓவியம்
File:Girona 031.JPG|கோவிலின் முகப்பு
File:Catedral de Santa Maria (Girona) - 1.jpg|
File:Catedral de Girona - Nau central.JPG|பெருங்கோவிலின் நடுக்கூடம்
File:Sepulcre de Ramon Berenguer II Catedral de Girona.jpg|
File:4martirsgin3.jpg|
File:Girona 087.JPG| கிரோனா தேவாலயத்திலுள்ள புனித ஆன்ட்ரூ தேவாலயம்.
File:Crist jacent de D. Fita.jpg| ரெகுனெக் ஃபிடா மற்றும் மோலட் ஆகியோரால் செதுக்கப்பட்ட கிறிஸ்து.
File:Tapís de la Creació- Tapís restaurat. Anvers.jpg| பேராலயத்தின் அருங்காட்சியக கருவூலத்தில்.
File:Girona Arqueta de vori.jpg| தந்தத்திலான பெட்டி கதீட்ரல் மியூசியத்தின் கருவூலத்தில்
File:Girona96.JPG|கோவிலின் முகப்பு, பெரிதாக்கப்பட்ட படம்
File:GironaEiffelBridge.jpg| ஓன்யார் ஆற்றின்மீதுள்ள ஈபிள் பாலம் அருகில் அமைந்துள்ள பேராலயம்


## மேற்கோள்கள்

## வெளி இணைப்புகள்
*Official website    
*The Art of medieval Spain, A.D. 500-1200, an exhibition catalog from The Metropolitan Museum of Art Libraries (fully available online as PDF), which contains material on this cathedral (see index)

பகுப்பு:எசுப்பானியப் பேராலயங்கள்
டொலேடோ பெருங்கோவில்

**டொலேடோ பெருங்கோவில்** (ஆங்கிலம்: Primate Cathedral of Saint Mary of Toledo, Spanish: Catedral Primada Santa María de Toledo) என்பது எசுப்பானியாவின் டொலேடோ எனும் நகரில் அமைந்துள்ள ரோமன் கத்தோலிக்கப் பெருங்கோவில் ஆகும். இதுவே டொலேடோ திருச்சபையின் ஆசனப் பெருங்கோவில் ஆகும். இதன் கட்டுமானப்பணிகள் 1227 ஆம் ஆண்டு மூன்றாம் பெடினாண்ட் எனும் மன்னனால் ஆரம்பித்து வைக்கப்பட்டது.

இது கோதிக் கட்டிடக்கலைக்குப் பிரசித்தமான பேராலயமாகும். எனினும் சில இடங்களில் முடேயர் கட்டிடக்கலையும் பயன்படுத்தப்பட்டுள்ளது.

## உசாத்துணைகள்
;எசுப்பானிய மொழியில்

* Camón Aznar, José. Historia general del arte, Tomo XVIII, colección Summa Artis. La escultura y la rejería españolas del siglo XVI. Editorial Espasa Calpe S.A. Madrid 1961.
* Camón Aznar, José; Morales y Marín, José Luis; Valdivieso, Enrique. Historia general del arte, Tomo XXVII, colección Summa Artis. Arte español del siglo XVIII. Editorial Espasa Calpe S.A. Madrid 1984.
* 
* 
* Martí y Monsó, José. Estudios histórico-artísticos relativos principalmente a Valladolid. Basados en la investigación de diversos archivos. Primera edición 1892-1901. segunda edición facsímil, Valladolid 1992, Editorial Ámbito S.A. .
*
* Nieto Siria, José Manuel. Iglesia y génesis del Estado Moderno en Castilla (1369–1480), Madrid, 1993.
* Pijoan, José. Historia general del arte, Tomo XI, colección Summa Artis. El arte gótico de la Europa occidental, siglos XIII, XIV y XV. Editorial Espasa Calpe S.A. Madrid 1953.
* Polo Benito, José. El arte en España. Catedral de Toledo. Patronato Nacional de Turismo. Editorial H de J. Thomas, Barcelona.
* Riera Vidal. Un día en Toledo. .
* Sánchez-Palencia, Almudena. Fundaciones del Arzobispo Tenorio: La capilla de San Blas en la Catedral de Toledo. Diputación de Toledo, 1985.
* Conferencia Episcopal Española. Celebración eucarística según el rito Hispano-mozárabe. Madrid, 2000. .
* 

## மேற்கோள்கள்

பகுப்பு:எசுப்பானியப் பேராலயங்கள்
பகுப்பு:டொலேடோ
ஜான் ஓ'கீஃப்

**ஜான் ஓ'கீஃப்** (John O'Keefe, பி: நவம்பர் 18, 1939) அமெரிக்க பிரித்தானிய  நரம்பணுவியல் அறிஞரும் பேராசிரியரும் ஆவார். இலண்டன் பல்கலைக்கழகக் கல்லூரியின் புலன்சார் நரம்பணுவியல் மற்றும் உடற்கூறு  துறையில் பேராசிரியராகப் பணிபுரிகிறார். மூளையில் உள்ள இடமறியும் உயிரணுக்கள் தான் நாம் சென்று வரும் இடங்களுக்கான வரைபடத்தை மூளையில் உருவாக்குகிறது என்பதை கண்டுபிடித்ததற்காக 2014ஆம் ஆண்டிற்கான மருத்துவத்திற்கான நோபல் பரிசை  மே-பிரிட் மோசர், மற்றும் எட்வர்டு மோசருடன் பகிர்ந்து கொண்டுள்ளார்.

## மேற்சான்றுகள்

பகுப்பு:மருத்துவ ஆய்வாளர்கள்
பகுப்பு:நரம்பணுவியலாளர்கள்
பகுப்பு:1939 பிறப்புகள்
பகுப்பு:வாழும் மக்கள்
பகுப்பு:பிரித்தானிய அறிவியலாளர்கள்
பகுப்பு:நோபல் பரிசு பெற்ற பிரித்தானியர்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:நோபல் மருத்துவப் பரிசு பெற்றவர்கள்
மே-பிரிட் மோசர்

**மே-பிரிட் மோசர்** (May-Britt Moser, பி: சனவரி 4, 1963) நோபல் பரிசு வென்றுள்ள நோர்வே நாட்டு உளவியலாளரும் நரம்பணுவியல் அறிவியலாளரும் காவ்லி நரம்பணுவியல் அமைப்புகள் கழகம் மற்றும் நினைவு உயிரியல் மையத்தின் (KI/CBM) நிறுவனரும் ஆவார். இந்த மையம் டிரான்தீம் நகரில் நோர்வீஜிய அறிவியல் தொழினுட்பப் பல்கலைக்கழகத்தில்  அமைந்துள்ளது.  மோசரும் அவரது கணவர் எட்வர்டு மோசரும் கடந்த பத்தாண்டுகளில்  மூளையில் இடம் குறித்த நினைவு எவ்வாறு பதியப்படுகிறது என்பதைக் குறித்த முன்னோடியான ஆய்வினை நிகழ்த்தி யுள்ளனர்.

மே-பிரிட் மோசர் 2014ஆம் ஆண்டிற்கான மருத்துவ நோபல் பரிசை தமது கணவர் எட்வர்டுடனும்  ஜான் ஓ'கீஃப் உடனும் பகிர்ந்து கொண்டுள்ளார்.

## மேற்சான்றுகள்

பகுப்பு:மருத்துவ ஆய்வாளர்கள்
பகுப்பு:1963 பிறப்புகள்
பகுப்பு:நோபல் பரிசு பெற்ற பெண்கள்
பகுப்பு:நோபல் மருத்துவப் பரிசு பெற்றவர்கள்
பகுப்பு:வாழும் மக்கள்
பகுப்பு:எடின்பரோ பல்கலைக்கழக முன்னாள் மாணவர்கள்
பகுப்பு:நோபல் பரிசு பெற்ற நோர்வேயர்கள்
டைலர் மானே

**டைலர் மானே** () (பிறப்பு: திசம்பர் 8, 1966) ஒரு கனடிய நாட்டு நடிகர் மற்றும் வல்லுனர் மல்லாடல் ஆவார். இவர் எக்ஸ்-மென் திரைப்படத்தில் சப்றேதூத் என்ற கதாபாத்திரத்தில் நடித்துள்ளார். அதைத் தொடர்ந்து பல திரைப்படங்களில் நடித்துள்ளார்.

## வெளி இணைப்புகள்
*
*TylerMane.com
*Online World of Wrestling Profile

பகுப்பு:1966 பிறப்புகள்
பகுப்பு:அமெரிக்கத் திரைப்பட நடிகர்கள்
பகுப்பு:வாழும் மக்கள்
பகுப்பு:கனடிய நடிகர்கள்
பகுப்பு:கனடியத் திரைப்பட நடிகர்கள்
பகுப்பு:விளையாட்டு வீரர்கள்
காலமுறையற்ற வால்வெள்ளிகள்

**காலமுறையற்ற வால்வெள்ளிகள்** (*non-periodic comets*) அல்லது **நீள் இடைவெளி வால்வெள்ளிகள்** என்று அழைக்கப்படும் வால்வெள்ளிகள் ஒரு முறைக்கு  மேலாக சூரியக் குடும்ப சுற்றுப்பாதையில் உற்றுநோக்கப்பட்டதாக உறுதியாகக் கூறமுடியவில்லை.  இதனால், இவ்வால் வெள்ளிகள் பொதுவாக 200 ஆண்டுகள் அல்லது அதற்கு மேற்பட்ட ஆண்டுகளுக்கு ஒருமுறை  என்ற சுற்றுப்பாதை காலம் கொண்டுள்ளன. சில வால் வெள்ளிகள் சூரியக் குடும்பத்தின் பாதையில் ஒரே ஒருமுறை மட்டும் வந்து போகும் சுற்றுப்பாதை காலம் கொண்டனவும் உள்ளன. சூரிய மண்டலத்தின் பரவளைய பாதை க்கு அருகில் காணப்படும் வான் வெள்ளிகள்  மண்டலத்திற்கு அருகில் ஆயிரக்கணக்கான ஆண்டுகளுக்குப் பின்னர், ஏன் திரும்ப வராமல் கூட போவதுண்டு. ( சிலர் இந்த காலமுறையற்ற வால் வெள்ளிகளை சூரியனை மறுபடியும் சந்திக்க திரும்பாத வால் வெள்ளிகள் என்று குறிப்பிடுவர். அவ்வாறு திரும்ப வரவே வராது என்று C/1980 E1, C/2000 U5, C/2001 Q4 (NEAT),C/2009 R1, C/1956 R1, மற்றும் C/2007 F1 (LONEOS) போன்ற வால் வெள்ளிகள் கருதப்படுகின்றன.

பொதுவாக சர்வதேச அளவில், சூரிய மண்டல சுற்றுப்பாதைக்கு மீள வருகை தரும் காலமுறையற்ற வால் வெள்ளிகள் ‘**சி**’ என்ற எழுத்தில் ஆரம்பித்து அழைக்கப்படும் என்றும் மீண்டும் வரவே வராமல் மறைந்து போன வான் வெள்ளிகள் ’**டி**’   என்ற எழுத்தில் ஆரம்பித்து அழைக்கப்படும் எனவும் முடிவு செய்யப்பட்டுள்ளது.

கீழ்கண்ட அட்டவணையில் மீளத் திரும்புகின்ற வான் வெள்ளிகளின் முழுமைபெறாத பட்டியல் கொடுக்கப்பட்டுள்ளது.

## 1910 ஆம் ஆண்டிற்குப் பின்னர்

## 1910 ஆம் ஆண்டிற்கு முற்பட்டவை

## இவற்றையும் காண்க
* List of periodic comets

## குறிப்புகள்

## வெளி இணைப்புகள்
* Bright Comet Chronicles by J. Bortle
* 1994 Resolution about comet names
* Kronk's Cometography

பகுப்பு:வால்வெள்ளிகள்
எட்வர்டு மோசர்

**எட்வர்டு மோசர் ** (*Edvard Moser*,பி: ஏப்ரல் 27, 1962) நோபல் பரிசு வென்றுள்ள நோர்வே நாட்டு உளவியலாளரும் நரம்பணுவியல் அறிவியலாளரும் காவ்லி நரம்பணுவியல் அமைப்புகள் கழகம் மற்றும் நினைவு உயிரியல் மையத்தின் (KI/CBM) நிறுவன இயக்குநரும் ஆவார். இந்த மையம் டிரான்தீம் நகரில் நோர்வீஜிய அறிவியல் தொழினுட்பப் பல்கலைக்கழகத்தில்  அமைந்துள்ளது.

மே-பிரிட்டும் எட்வர்டும் 1996இல் நோர்வீஜிய அறிவியல் தொழினுட்பப் பல்கலைக்கழகத்தில்  நரம்பணுவியல் மற்றும் உளவியல் துறையில்  இணைப் பேராசிரியர்களாக பணியில் சேர்ந்தனர்.   மற்றும் நினைவு உயிரியல் மையத்தை 2002இலும் காவ்லி நரம்பணுவியல் அமைப்புகள் கழகத்தை 2007இலும் நிறுவினர்.  மோசரும் அவரது கணவர் **எட்வர்டு மோசரும்** கடந்த பத்தாண்டுகளில்  மூளையில் இடம் குறித்த நினைவு எவ்வாறு பதியப்படுகிறது என்பதைக் குறித்த முன்னோடியான ஆய்வினை நிகழ்த்தி யுள்ளனர்.

மோசர் தமது மனைவி மே-பிரிட்டுடன் பல பரிசுகளை வென்றுள்ளார்; லூசியா கிராசு ஓர்விட்சு பரிசு, கார்ல் இசுபென்சர் இலாஷ்லி விருது அவற்றில் சிலவாகும். 2014இல் மருத்துவத்திற்கான நோபல் பரிசை இருவரும் ஜான் ஓ'கீஃப் உடன் பகிர்ந்து கொண்டுள்ளனர். 2014இல் அமெரிக்காவின் தேசிய அறிவியல் கழகத்தின் வெளிநாட்டுச் சகாவாக ஏற்றுக்கொள்ளப்பட்டுள்ளார்.

## மேற்சான்றுகள்

## வெளி இணைப்புகள்

* 

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:நார்வே அறிவியலாளர்கள்
பகுப்பு:நோபல் பரிசு பெற்ற நோர்வேயர்கள்
பகுப்பு:நோபல் மருத்துவப் பரிசு பெற்றவர்கள்
பகுப்பு:எடின்பரோ பல்கலைக்கழக முன்னாள் மாணவர்கள்
பகுப்பு:மருத்துவ ஆய்வாளர்கள்
அண்ணா பகுய்ன்

**அண்ணா பகுய்ன்** () (பிறப்பு: 24 ஜூலை 1982) ஒரு கனடிய நாட்டு நடிகை மற்றும் குரல் நடிகை ஆவார். இவர் எக்ஸ்-மென் திரைப்பட தொடர்களில் மேரி என்ற கதாபாத்திரத்தில் நடித்துள்ளார். இவர் எக்ஸ்-மென், எக்ஸ்-மென் 2, எக்ஸ்-மென் 3, எக்ஸ்-மென் 7 போன்ற பல திரைப்படங்களில் நடித்ததன் மூலம் புகழ் பெற்ற நடிகை ஆனார். இவர் தொலைக்காட்சித் தொடர்களிலும் நடித்துள்ளார் என்பது குறிப்பிடத்தக்கது.

## வெளி இணைப்புகள்
* 

## மேற்கோள்கள்

பகுப்பு:1982 பிறப்புகள்
பகுப்பு:வாழும் மக்கள்
பகுப்பு:கனடியத் திரைப்பட நடிகைகள்
பகுப்பு:கனடியத் தொலைக்காட்சி நடிகைகள்
பகுப்பு:கனடிய குழந்தை நட்சத்திரங்கள்
பகுப்பு:இருபால்சேர்க்கை நடிகைகள்
பகுப்பு:சிறந்த துணை நடிகைக்கான அகாதமி விருதை வென்றவர்கள்
பகுப்பு:கொலம்பியா பல்கலைக்கழக முன்னாள் மாணவர்கள்
முந்நீர்

* முந்நீர் (கடல்)
* முந்நீர் (உணவு)
* முந்நீர் விழா

பகுப்பு:பக்கவழி நெறிப்படுத்தல்
முந்நீர் (உணவு)

மூன்று வகையான பருகும் நீரை ஒன்றாகக் கலந்து உண்ணும் பழக்கம் சங்ககாலத் தமிழக மக்களிடையே இருந்து வந்தது. இந்தக் கலவை நீரை **முந்நீர்** என்றனர். எவ்வி அரசன் ஆண்ட மிழலை நாட்டில் இருந்த நலூரை அடுத்திருந்த முத்தூறு தொன்முது வேளிரின் வளையல்கை மகளிர் (பருவப் பெண்கள்) கானலில் பூக்கும் முண்டக மலர் மாலை அணிந்துகொண்டு மூன்று வகையான தீஞ்சுவை நீரைக் கலந்து உண்டு மகிழ்ந்து கடல்நீரில் பாய்ந்து விளையாடுவர். பனங்குரும்பை தரும் நீர், கருப்பஞ்சாறு, தாழையில் இறக்கிய நீர் ஆகியவற்றின் கலவையே அவர்கள் உண்ட முந்நீர்.
* பார்க்கலாம் 
## மேற்கோள் குறிப்பு

பகுப்பு:தமிழர் உறவுமுறை
பின்னல் உயிரணு

**பின்னல் உயிரணு** (*grid cell*, *பின்னல் கலம்*) பல உயிரினங்களின் மூளையிலுள்ள பல்வகை நரம்பணுக்களில் ஒரு வகையாகும்.  இந்த உயிரினங்கள் புறவெளியில்  தங்களிடத்தை அறிந்துகொள்ள  இவை உதவுகின்றன.

 1996இல் வில்லியம் எச். கால்வின் *தி செரெபிரல் கோடு* (*பெருமூளை நெறிமுறை*) என்ற ஆய்வுக்கட்டுரையில்  ஒத்திசைந்த நரம்பணுக்களின் பின்னலை முன்னுரைத்திருந்தார். சீர்தர இடைவெளியில்  இணைவளைவு கொத்துக்களாக இருந்த  வெளிப்புற பிரமிடு நரம்பணுக்களில் அடிக்கடி பிரியும் கிளைகளின் அடிப்படையில் இந்த கருதுகோளை முன்வைத்தார். இத்தகைய பின்னல் உயிரணுக்களை  நோர்வேயிலுள்ள காவ்லி நரம்பணுவியல் அமைப்புகள் கழகம் மற்றும் நினைவு உயிரியல் மையத்தில்  எட்வர்டு மோசர், மே-பிரிட் மோசர் மற்றும் அவர்களது மாணவர்களான டொர்கெல்ஹாஃப்டிங், மாரியன் பைன், இசுதுர்லா மோல்டென் ஆகியோர்  2005இல் கண்டுபிடித்தனர்.  இந்தக் கண்டுபிடிப்புக்காக 2014ஆம் ஆண்டிற்கான மருத்துவம் அல்லது உடலியங்கியலுக்கான நோபல் பரிசு மோசர் இணையருக்கு வழங்கப்பட்டது. இந்த உயிரணுக்கள்  யூக்ளிடிய வெளியை அறியும் குறிமுறையை செயல்படுத்துகின்றன என்ற கருதுகோளுக்கு, சமதூரத்தில் தூண்டப்படும் புறவெளி களங்களின் அமைப்புமுறையானது   வித்திட்டது. இந்தக் கண்டுபிடிப்பினால், இடத்தையும் திசையையும் தொடர்ந்து இற்றைப்படுத்தலை அடிப்படையாகக் கொண்டு ’நிகழ்நேர-தன்னிடம்’ குறித்த  தகவலைக் கணக்கிடும்  இயங்குமுறை உள்ளதென அறியப்பட்டது.

## மேற்சான்றுகள்

## வெளி இணைப்புகள்
*Centre for the Biology of Memory (CBM)

பகுப்பு:நரம்பணுவியல்
புதுவலசை

**புதுவலசை** என்னும் ஊர், தமிழ்நாட்டின் இராமநாதபுரம் மாவட்டத்தில் அமைந்துள்ளது. இந்த ஊர் தெற்குத் (ரோட்டு) தெரு, மேற்குத் தெரு, கிழக்குத் தெரு, வடக்குத் தெரு, காயிதே மில்லத் நகர், நாடார் தெரு, தாவுகாடு, கடற்கரை சத்திரம் ஆகிய பகுதிகளை உள்ளடக்கியது.

## இயற்கை அமைப்பு
இந்த ஊரின் வடக்கே மன்னார் வளைகுடா கடலும், தெற்கே வைகையாறும், மேற்கே தேர்போகி கிராமமும் கிழக்கே பனைக்குளம் கிராமமும் அமைதுள்ளன.. இங்கே பனை மரங்களும், தென்னை மரங்களும் அதிக அளவில் காணப்படுகின்றன.
## கல்வி கூடங்கள்
#. அரபி ஒலியுல்லா நர்சரி பள்ளி
#. அரபி ஒலியுல்லா தொடக்கப்பள்ளி
#. அரபி ஒலியுல்லா நடுநிலைப்பள்ளி
#. மதரஸத்துல் தாருல் இஸ்லாம்
#. தவ்ஹீத் மதரஸா

## மக்கள்
முஸ்லீம் மக்களும், இந்து சமுதாய மக்களும் ஒன்றாக சேர்ந்து வாழக்கூடிய அழகான கிராமம்.

## வழிபாட்டுத் தலங்கள்
**முஸ்லீம் சமுதாயம்**
#. மஸ்ஜித் ஜாமியா
#. மஸ்ஜித் அக்பர்
#. மஸ்ஜிதுல் இஹ்லாஸ் - தவ்ஹீத் மர்கஸ்

**இந்து சமுதாயம்**
#. அம்மன் கோயில்
#. நாடார் தெரு அம்மன் கோயில்
#. சத்திரம் கோயில்

## போக்குவரத்து

இந்தக் கிராமம் சித்தார்கோட்டை - ஆற்றாங்கரை சாலையில் அமைந்துள்ளது.

**பேருந்து வழித்தடம்**
* **6B** - இராமநாதபுரம் - புதுவலசை
* **6A** - இராமநாதபுரம் - அழகன்குளம்
* **6**  - இராமநாதபுரம் - அழகன்குளம்
* **நிஜாம் பஸ்** - இராமநாதபுரம் - அழகன்குளம் - இராமநாதபுரம்
* **சுல்த்தான்  பஸ்** - இராமநாதபுரம் - அழகன்குளம்
* **M1** - இராமநாதபுரம் - அழகன்குளம் - இராமநாதபுரம்

## தொழில்

இங்கு வாழும் மக்கள் மீன்பிடித் தொழிலை மேற்கொள்கின்றனர். பனை மரத் தொழில் செய்வோரும் உள்ளனர்.

## சான்றுகள்

கடற்கரை சத்திரம்

பகுப்பு:இராமநாதபுரம் மாவட்டத்திலுள்ள கிராமங்கள்
பாவேந்தர் பாரதிதாசன் பழம்புதுப் பாடல்கள்

**பாவேந்தர் பாரதிதாசனின் பழம்புதுப் பாடல்கள்** என்பது ஒரு தொகுப்பு நூல் ஆகும். முனைவர் இரா. இளவரசு என்னும் தமிழ் அறிஞரால் இந்நூல் ஆக்கப்பட்டுள்ளது. ஏற்கனவே வெளிவந்த பாரதிதாசன் கவிதைத் தொகுதிகளில் இடம்பெறாத பாடல்கள் இந்நூலில் உள்ளன. இந்தத் தொகுப்பில் உள்ள பாடல்கள் அனைத்தும் பழம் பாடல்களே என்றும், தமிழ்கூறு நல்லுலகம் முதன் முறையாகக் காண்கிற பாடல்கள் இவை என்றும், புதுமைப் பொலிவு கொண்டவை என்றும் ஆசிரியர் தம் முன்னுரையில் கூறுகிறார். பாரதிதாசன் தமது பதின்மூன்றாம் அகவையில் (அதாவது 1904 ஆம் ஆண்டில்) எழுதிய பாடல் முதல் 1964 வரை எழுதிய பாடல் வரை இந்நூல் கொண்டுள்ளது.

பாரதியாரைச் சந்திப்பதற்கு முன்பே கனகசுப்புரத்தினம் என்னும் தம் இயற்பெயரில் பல பாடல்களை எழுதியுள்ளார் என்று இந்நூலில் குறிக்கப்பட்டுள்ளது. 500 பக்கங்களுக்கு மேல் அமைந்துள்ள இந்நூலில் இடம் பெற்ற 345 பாடல்கள் பல்வேறு இதழ்கள் மலர்களிலும் நூல்களிலும் தேடிப் பெறப்பட்டன. பாரதிதாசனின் கையெழுத்து வடிவத்தில் இருந்த பாடல்களும் இந்தத் தொகுப்பில் உள்ளன. கால வரிசைப்படி கவிதைகளை அமைத்துள்ளார் இந்நுலாசிரியர். சில பாடல்கள் எழுதப்பட்ட காலம் அறிய இயலாத நிலையில் 'காலம் தேடும் பாடல்கள்' என்னும் பகுதியில் அப்பாடல்கள் சேர்க்கப்பட்டுள்ளன.

## அரிய பாடல்களில் சில

**இலாவணிப் பாட்டில்**(1907)  பாரதிதாசனின் பருவ உணர்வுகள் தெரிகின்றன.

அகாலியர் கையோடு கிர்பான் என்னும் ஒரு வகையான கத்தி வைத்திருப்பர். அக்கால அரசு கத்தி வைத்திருப்பதைக் குற்றம் என்று மறுத்தபோது அறவழியில் அகாலியர் போராடி வெற்றி பெற்றனர். எனவே 'அகாலி வீரரின் ஆண்மையைக் கண்டிரோ! எனப் பாராட்டி  **அகாலியரின ஆண்மை**  (10-7-1923) என்னும் கவிதையில் பாடியுள்ளார்.

* லாலா லசபதி ராயின் பிணிக்கு இரங்கல் (10-7-1923)
* பெரியாரை வரவேற்று படித்த கவிதை (10-02-1929)
* பெரியாரின் (பஞ்சசீலம்) ஐந்தொழுக்கம் (21-10-1958)
* கி.வீரமணி மோகனா இணையருக்குத்  திருமண வாழ்த்து (7-12-58)
* சிங்களத் தமிழர்கள் எங்கள் பட்டாளம் (25-11-1958)
* திபெத்து விடுதலை (26-5-1959) - சீனர்களின் ஆட்சியிலிருந்து திபெத்து விடுதலை அடைதல் வேண்டும் என்று பாடுகிறார் .

சாகாமைக்கு ஒழுக்கம் காரணம் (6-10-1959)-இக்கவிதையில் அறிவியல் அறிஞர் விசுவேசுவரைய்யா மிகு நாள் வாழ்ந்ததற்கு அவருடைய ஒழுக்கமே காரணம் என்று பாடினார்.

**பாரதிதாசன் திருக்குறள்** (21-6-1960) என்னும் தலைப்பில் சில பதிவாகியுள்ளன.

கருநாடக இசை அறிஞர் தியாகராஜர்  தெலுங்கு கீர்த்தனைகளைப் பாரதிதாசன் தமிழில் மொழி ஆக்கம் செய்துள்ளார் என்பது பலரும் அறிய வேண்டிய செய்தி.
சிறீசுப்ரமணிய பாரதி கவிதா மண்டலம் என்னும் இதழில் (1935) தியாகராசரின் பதினொரு கீர்த்தனைகளைத் தமிழாக்கம் செய்துள்ளார் என்பதும் இந்த நூலின் வாயிலாக அறிந்து கொள்ள முடிகிறது.

பாவேந்தர் பாரதிதாசன் திராவிடம், தூய தமிழ், பகுத்தறிவு ஆகிய கொள்கைகளை ஏற்பதற்கு முன், சக்திப் பாட்டு, பராசக்தி திருப்புகழ், இராமாயணக் கதை நிகழ்ச்சிப் பாடல் எனப் பல பாடல்களை எழுதியுள்ளமை  இங்குக் குறிப்பிடத்தக்கது. பாரதிதாசனின் தன்மான இயக்கத் தொடர்பு 1928 ஆம் ஆண்டில் ஏற்பட்டது என்னும் வரலாற்றுக் குறிப்பும் இந்நூலில் பதியப் பட்டுள்ளது.

## சான்று
*பாவேந்தர் பாரதிதாசனின் பழம்புதுப் பாடல்கள், ஆசிரியர் முனைவர் இரா.இளவரசு வெளியீடு பாரதிதாசன் உயராய்வு மையம், பாரதிதாசன் பல்கலைக்கழகம் திருச்சிராப்பள்ளி தமிழ்நாடு.

பகுப்பு:தமிழ் கவிதை நூல்கள்
பகுப்பு:பாரதிதாசன்
நிலவு மறைப்பு, அக்டோபர் 2014

**முழு [[நிலவு மறைப்பு]]** ஒன்று ஒக்டோபர் 8, 2014 இல் இடம்பெறுகின்றது.இது 2014 ஆம் வருடத்தில் நிகழும் இரண்டு முழு சந்திர கிரகணங்களில் இரண்டாவதாகும். 

## காணக்கூடிய தன்மையும் தோற்றமும்

வட பசிபிக் பிரதேசத்தில் முழுமையாக இக் கிரகணத்தைக் காணமுடியும். வட அமெரிக்காவிலிருந்து நோக்குபவர்கள் அக்டோபர் 8 புதன் (கிழமை)பின்னிரவில் கிரகணத்தினைக் காணலாம். மேற்குப் பசிபிக் ஆஸ்திரேலியா, முழுஇந்தோனேசியா, ஜப்பான் மற்றும் கிழக்காசியா முதலான பகுதிகளில் அக்டோபர் 8 புதன் சூரியன் மறைந்த உடன் கிரகணத்தைக் காணலாம்.

யுரேனசு கோள் ஒக்டோபர் 7ந் திகதியளாவில் கிரகண நிலவுக்கு எதிர்க்கோளாக  நிலவிலிருந்து 1° மேலாகக் காணப்படும்) இதனால் சாதாரண இருவிழியன் மூலம் பார்க்கக் கூடியதாக இருக்கும். பார்வை இடவழு காரணமாக யுரேனசு சந்திரனிலிருந்து தோன்றும் நிலை பார்க்கப்படும் இடத்துக்கு ஏற்ப வேறுபடலாம்.

## மேற்கோள்கள்

பகுப்பு:2014 நிகழ்வுகள்
பகுப்பு:நிலவு மறைப்புகள்
இன்பான்டே டான் லூயிஸ் அரண்மனை

**இன்பான்டே டான் லூயிஸ்** (எசுப்பானிய மொழி: *Palacio del Infante don Luis*) என்பது எசுப்பானியா நாட்டின் போடில்லா டெல் மான்டேவில் உள்ள அரண்மனை ஆகும். இது கலாச்சார நன்மைக்கான (*Bien de Interés Cultural*) சின்னமாக 1974 ஆம் ஆண்டு அறிவிக்கப்பட்டது. 

## சான்றுகள்

## வெளிப்பற இணைப்புகள்
* புகைப்பட முகப்பு
பகுப்பு:எசுப்பானிய அரண்மனைகள்
அல்காலா டி எனேரசு

**அல்காலா டி எனேரசு** (), (*[[எனேரசு]] ஆற்றின் அரண்*) என்ற எசுப்பானிய நகரம் யுனெஸ்கோவின் உலகப் பாரம்பரியக் களம் ஆகும். இந்நகரம், அதன் வளமான தொல்லியலுக்காக பிரபலமானது . மத்ரித் நகருக்கு வட கிழக்கே  தொலைவில், கடல்மட்டத்திற்கு  மேல் உள்ள இந்த நகரத்தில் 2,00,000 க்கும் மேற்பட்டோர் வசிக்கின்றனர். எசுப்பானிய நாட்டின் தலைநகருக்கு அடுத்தபடியாக மக்கள்தொகையில் இந்நகர் உள்ளது.

## வரலாறு
 

செப்புக் காலகட்டத்திலிருந்தே இந்நகரில் மக்கள் வசித்து வருகின்றனர். ரோமானியர்கள் முதலாம் நூற்றாண்டில் இந்த பகுதியை வெற்றி கொண்டு கம்பலூட்டம் என்ற நகரத்தை கட்டினர். ரோமானியர்களால் கட்டப்பட்ட ஒரே நகரம் இதுவாகும்.
thumb|அல்காலா லா விஜா கோட்டையின் கோபுரம்
1480 ஆம் ஆண்டுகளில், கொலம்பசு பெர்டினாண்ட் மற்றும் இஸபெல்லாவை இங்கு முதன் முதலில் சந்தித்தார். அவரது அமெரிக்க கண்டுபிடிப்பு பயணத்திற்கு அவர்கள் பின்னர் நிதியளித்தனர்.

இந்நகரம் எசுப்பானிய உள்நாட்டுப் போரின் போது கடுமையாக சேதம் அடைந்தது.

## காலநிலை

## புவியியல்

## இரட்டை நகரங்கள் - சகோதர நகரங்கள்
இந்நகரம், அரகோனின் கேத்தரின் என்பவரின் பிறப்பிடமாகும். இதனால் இவர் மறைந்த இடமான இங்கிலாந்து நாட்டிலுள்ள பீட்டர்பரோ நகரும் அல்காலா நகரும் இரட்டை நகரமாக உள்ளன.

அல்காலா டி எனேரசு உடன் இரட்டை நகரமாக உள்ள பிற நகரங்கள்:

## சான்றுகள்

* Tourist Guide Alcalá de Henares PDF
* Madrid-Alcala

## வெளிப்புற இணைப்புகள்
*Universidad de Alcalá
*Google Maps: The Plaza de Cervantes in Alcalá de Henares
* Photos of Alcalá de Henares
*Alcalá de Henares and its Famous University – *[[தி கார்டியன்]]*

பகுப்பு:எசுப்பானிய உலக பாரம்பரியக் களங்கள்
மிர்சாபூர் மக்களவைத் தொகுதி

**மிர்சாபூர் மக்களவைத் தொகுதி** இந்திய மக்களவைத் தொகுதியாகும். இது  உத்தரப் பிரதேசத்தில் உள்ள 80 தொகுதிகளில் ஒன்று.

## சட்டமன்றத் தொகுதிகள்
இந்த மக்களவைத் தொகுதியில் உத்தரப் பிரதேச மாநிலச் சட்டப் பேரவைக்கான ஐந்து சட்டமன்றத் தொகுதிகள் உள்ளன.
அவை:

## நாடாளுமன்ற உறுப்பினர்கள்
* பதினாறாவது மக்களவை, 2014 : அனுப்பிரியா பட்டேல் 

## மேலும் பார்க்க
* மிர்சாபூர் மாவட்டம்
* உத்தரப் பிரதேச மக்களவைத் தொகுதிகள்

## சான்றுகள்
அனுப்பிரியா பட்டேல்

**அனுப்பிரியா பட்டேல்**, இந்தியாவின் உத்தரப் பிரதேச அரசியல்வாதி ஆவார். இவர் அப்னா தளம் (சோனேலால்) என்னும் கட்சியைச் சேர்ந்தவர்.  இவர் மிர்சாபூர் மக்களவைத் தொகுதியில் போட்டியிட்டு, பதினாறாவது மக்களவை மற்றும் பதினேழாவது மக்களவை உறுப்பினராக உள்ளார்.
இவர் 1981-ஆம் ஆண்டில் ஏப்ரல் 28-ஆம் நாளில், கான்பூரில் பிறந்தவர். சத்ரபதி ஷாகுஜி மகராஜ் பல்கலைக்கழகத்தில் எம்.பி.ஏ பயின்றார். இவர் நடப்பு வர்த்தகம் மற்றும் தொழில் அமைச்சகத்தின் இணை அமைச்சராக உள்ளார்.

## சான்றுகள்

பகுப்பு:வாழும் மக்கள்
பகுப்பு:16வது மக்களவை உறுப்பினர்கள்
பகுப்பு:மிர்சாபூர் மாவட்டம்
பகுப்பு:1981 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:இந்திய அமைச்சர்கள்
பகுப்பு:உத்தரப் பிரதேச அரசியல்வாதிகள்
பகுப்பு:18ஆவது மக்களவை உறுப்பினர்கள்
சர்தனா சட்டமன்றத் தொகுதி

**சர்தானா சட்டமன்றத் தொகுதி** (*Sardhana Assembly constituency*) உத்தரப் பிரதேச சட்டமன்றத்திற்கான 403 தொகுதிகளில் ஒன்று. இது முசாபர்நகர் மக்களவைத் தொகுதிக்கு உட்பட்டது.

## பகுதிகள்

இந்த தொகுதியில் மீரட் மாவட்டத்தில் உள்ள கீழ்க்காணும் பகுதிகள் சேர்க்கப்பட்டுள்ளன.
*சர்தனா வட்டத்துக்கு உட்பட்ட சர்தா, தவுரலா, சர்தனா எம்.பி ஆகிய கனுங்கோ வட்டங்கள்
*சர்தனா வட்டத்துக்கு உட்பட்ட தவுரலா நகராட்சி, லவார் நகராட்சி
*மவனா வட்டத்துக்கு உட்பட்ட மவனா கனுங்கோ வட்டத்தின் அக்பர்பூர் சதத், அம்ரோலி உர்ப் படாகாவ், கவுல், காலித்பூர், கடினா, கக்சோனா, பிலோனா, பத்னவுர், பகவன்பூர், ரஹவதி, பலவுடா ஆகிய பத்வார் வட்டங்கள்
*மவனா வட்டத்துக்கு பலவுடா நகராட்சி

## உறுப்பினர்
*2012 - சங்கீத் சிங் சோம் (பாரதிய ஜனதா கட்சி)

## சான்றுகள்

பகுப்பு:உத்தரப் பிரதேச சட்டமன்றத் தொகுதிகள்
பகுப்பு:மேரட் மாவட்டம்
சைத்பூர் சட்டமன்றத் தொகுதி

**சைத்பூர் சட்டமன்றத் தொகுதி** *(Saidpur Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது காசீப்பூர் மாவட்டத்தில் அமைந்துள்ளது. சைத்பூர், காசீப்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.
## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
வாராணசி தெற்கு சட்டமன்றத் தொகுதி

தெற்கு வாராணசி சட்டமன்றத் தொகுதி, உத்தரப் பிரதேச சட்டமன்றத்திற்கான 403 தொகுதிகளில் ஒன்று. இது வாரணாசி மக்களவைத் தொகுதிக்கு உட்பட்டது.

## சட்டமன்ற உறுப்பினர்
*2012 - சியாம்தேவ் ராய் சவுத்ரி - பாரதிய ஜனதா கட்சி 

## சான்றுகள்

பகுப்பு:உத்தரப் பிரதேச சட்டமன்றத் தொகுதிகள்
சுச்சி நாக்காமுரா

**சுச்சி நாக்காமுரா** (中村 修二, Nakamura Shūji, பிறப்பு: மே 22, 1954, இக்காட்டா, எஃகீமெ, சப்பான்) சப்பானில் பிறந்து, ஐக்கிய அமெரிக்காவின் கலிபோர்னியா மாநிலத்தில் உள்ள சாண்டா பார்பராவில் இருக்கும் கலிபோர்னியா பல்கலைக்கழகத்தில் பொருள் அறிவியல் துறையில் பேராசிரியராகப் பணியாற்றுகின்றார் . இவர் 2014 ஆம் ஆண்டிற்கான இயற்பியல் நோபல் பரிசை இசாமு அக்காசாக்கி, இரோசி அமானோ ஆகியோருடன் சேர்ந்து வென்றுள்ளார். நீலநிற ஒளியுமிழ் இருமுனையமாகிய நீல ஒளியீரியைக் கண்டுபிடித்தமைக்காக இப்பரிசு இவ்வாண்டு அளிக்கப்பட்டுள்ளது.

## பெருமைகளும் பரிசுகளும்
*2001 அசாஃகி பரிசு (Asahi Prize) - சப்பானிய செய்தித்தாள் அசாஃகி சிம்புன் வழங்கும் பரிசு.
*2002 இயற்பியலுக்கான பெஞ்சமின் பிராங்கிளின் பதக்கம்  (Benjamin Franklin Medal in Physics), பிராங்கிளின் கழகம் வழங்குவது.
*2006 பின்லாந்தின் மில்லேனியம் தொழில்நுட்பப்பரிசை வென்றார். இது திறன்மை மிக்க, மலிவான ஒளிவாய்களை உருவாக்குவதில் இவருடைய பங்குக்காக அளிக்கப்பட்டது
*2009 இசுரேலின் தெக்குனியான் நிறுவனம் வழங்கும் ஆர்வி பரிசு
*2012 இல் சிலிக்கன் பள்ளத்தாக்கின் புத்தாக்கப் படைப்புரிம சட்ட அமைப்பின் அவ்வாண்டுக்கான புத்தாக்குநர் பரிசை வென்றார்
*2014 இயற்பியலுக்கான நோபல் பரிசு- உடன் பெற்றவகள் பேராசிரியர் இசாமு அக்காசாக்கி மற்றும் பேராசிரியர் இரோசி அமானோ- நீல நிற ஒளியுமிழ் இருமுனையம் கண்டுபிடித்தமைக்காக.

## அடிக்குறிப்புகளும் மேற்கோள்களும்

## மேலும் படித்தறிய
* Shuji Nakamura, Gerhard Fasol, Stephen J. Pearton, *The Blue Laser Diode : The Complete Story*, Springer; 2nd edition, October 2, 2000, ()
* Bob Johnstone *Brilliant!: Shuji Nakamura and the revolution in lighting technology*,  Prometheus Books, 2007 

## வெளியிணைப்புகள்
*Professor Nakamura's home page at UCSB 
*The Solid State Lighting and Energy Center at UCSB 
*Shuji Nakamura Wins $188.7 Million Settlement from Former Employer Nichia for Blue Spectrum Breakthrough Technology
*New York Times article on Nakamura's settlement with Nichia
* - Nitride semiconductor light-emitting device
*Shuji Nakamura wins the 2006 Millennium Technology Prize 
*Nichia's Shuji Nakamura: Dream of the Blue Laser Diode
*2008 Prince of Asturias Award For Technical and Scientific Research 
*Harvey Prize 

பகுப்பு:சப்பானிய அறிவியலளர்கள்
பகுப்பு:நோபல் பரிசாளர்கள்
பகுப்பு:நோபல் பரிசு பெற்ற சப்பானியர்கள்
பகுப்பு:1954 பிறப்புகள்
பகுப்பு:வாழும் மக்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:21-ஆம் நூற்றாண்டு கண்டுபிடிப்பாளர்கள்
இரோசி அமானோ

thumb|இரோசி அமானோ
**இரோசி அமானோ** (Hiroshi Amano, பிறப்பு: செப்டம்பர் 11, 1960, ஃகமாமாட்சு நகரம்) சப்பான் நாட்டைச் சேர்ந்த அறிவியலாளர். இவர் 2014 ஆம் ஆண்டிற்கான இயற்பியல் நோபல் பரிசை இசாமு அக்காசாக்கி, சுச்சி நாக்காமுரா ஆகியோருடன் வென்றுள்ளார். இந்த நோபல் பரிசானது திறன்மை மிக்க நீலநிற ஒளியுமிழி அல்லது ஒளியீரி என்னும் குறைக்கடத்திக் கருவியைக் கண்டுபிடித்தமைக்காக வழங்கப்பட்டுள்ளது. இதனால் ஆற்றல் சேமிப்பைத் தரும் வெண்ணிற ஒளிதரும் ஒளிவாய்களை அமைக்க முடியும்.

## மேற்கோள்கள்

பகுப்பு:நோபல் பரிசு பெற்ற சப்பானியர்கள்
பகுப்பு:வாழும் மக்கள்
பகுப்பு:நோபல் இயற்பியற் பரிசு பெற்றவர்கள்
பகுப்பு:1960 பிறப்புகள்
பகுப்பு:சப்பானிய இயற்பியலாளர்கள்
கோசள்ளி அருவி

**கோசள்ளி அருவி**, கர்நாடகத்தின் உடுப்பி மாவட்டத்திற்கு உட்பட்ட குந்தாபுரா வட்டத்தில் உள்ள பைந்தூரில் அமைந்துள்ளது. இதன் அண்மையில் பட்கள், குந்தாபுரா, உடுப்பி ஆகிய நகரங்கள் உள்ளன. பெங்களூரில் இருந்து 480 கி.மீ தொலைவிலும், மங்களூரில் இருந்து 130 கி.மீ தொலைவிலும் உள்ளது.

## சான்றுகள்

பகுப்பு:கர்நாடக அருவிகள்
அ. சி. முத்தையா

**அ. சி. முத்தையா** என்னும் **அண்ணாமலை சிதம்பரம் முத்தையா** (*A. C. Muthiah*, பிறப்பு 1940) அண்ணாமலைப் பல்கலைக் கழகத்தை நிறுவிய அண்ணாமலை செட்டியாரின் மகன் வழிப் பேரன் ஆவார். தொழிலதிபர் எம். ஏ. சிதம்பரத்தின் மகன் ஆவார். ஸ்பிக் நிறுவனத்தின் தலைவர், 1999 முதல் 2001 வரை இந்திய துடுப்பாட்டக் கட்டுப்பாட்டு வாரியத் தலைவராக இருந்தார்.

## வாழ்க்கையும் கல்வியும்
சென்னைப் பல்கலைக்கழகத்தில் பொறியியல் பட்டத்தையும், டெட்ராய்ட் பல்கலைக்கழகத்தில் முதுநிலை நிர்வாகவியல் பட்டத்தையும் (எம்.பி.ஏ) பெற்றவர்.

## பணிகள்
வர்த்தகம் மற்றும் தொழில் துறையில் பிரதமருக்கு ஆலோசனை கூறும் குழுவின் உறுப்பினர், தென்னிந்தியத் தொழில் வர்த்தக அவையின் தலைவர். சர்வதேசத் தொழில் வர்த்தக அமைப்புகளின் இந்திய தேசியக் குழுவின் துணைத் தலைவர் போன்ற பொறுப்புகளில் இருந்துள்ளார். சென்னை மேதமேடிகல் இன்ஸ்ட்டியூட், மெட்ராஸ் ஸ்கூல் ஆப் எகனாமிக்ஸ், ஸ்ரீ வெங்கடேஸ்வரா பொறியியல் கல்லூரி ஆகிய கல்வி நிறுவனங்களை நிறுவியுள்ளார்.

## குடும்பம்
மனைவி பெயர் தேவகி. மகன் பெயர் அஸ்வின் முத்தையா. இரண்டு மகள்கள். முன்னாள் இந்திய நடுவண் நிதியமைச்சர் ப. சிதம்பரம் இவரது மைத்துனராவார்.

## விருதுகள்
பெல்ஜியம் அரசரின் நைட் விருதைப் பெற்றுள்ளார்.

## மேற்கோள்கள்

பகுப்பு:தமிழகத் தொழிலதிபர்கள்
பகுப்பு:1940 பிறப்புகள்
பகுப்பு:இந்தியத் துடுப்பாட்ட நிர்வாகிகள்
பகுப்பு:வாழும் மக்கள்
பகுப்பு:சென்னை மாவட்ட மக்கள்
தூண் அன்னை

**தூண் அன்னை** (*Our Lady of the Pillar* ()) என்பது  தூய கன்னி மரியா எசுப்பானியாவில் கிறித்தவத்தின் தொடக்க காலத்தில் சாரகோசாவில் அளித்ததாக நம்பப்படும் காட்சியின் அடிப்படையில் அவருக்கு அளிக்கப்பட்டும் பெயர்களுள் ஒன்றாகும். இப்பட்டத்தின் கீழ் கன்னிமரியா எசுப்பானியா நாட்டுக்கும், எசுப்பானியா உள்நாட்டுப் படைக்கும் பாதுகாவலராகக் கருதப்படுகின்றார். எப்ரோ நதிக்கரையில் அமைந்துள்ள தூண் அன்னை பசிலிக்கா இப்பக்தி முயற்சியின் முதன்மை ஆலயமாக விளங்குகின்றது.

## மேற்கோள்கள்

பகுப்பு:கிறிஸ்தவம்
அல்மேரிய அல்கபாசா

**அல்மேரிய அல்கபாசா** (Alcazaba of Almería) என்பது எசுப்பானியாவின் அல்மேரியா எனும் இடத்தில் அமைந்துள்ள கோட்டை வளாகத் தொகுதி ஆகும். *அல்கபாசா* எனும் சொல் அரேபியச் சொல்லான  * அல்கஸ்பா (al-qasbah) * எனும் சொல்லில் இருந்து பிறந்தது. இதன் கருத்து கோட்டைத் தூண் தொகுதி ஆகும்.

## வரலாறு
இது 10 ஆம் நூற்றாண்டுக் காலப்பகுதியில் கட்டப்பட்டதாகும். மூன்றாம் அப்த் ஆர் - ரஹ்மான் (Abd ar-Rahman III) எனும் மன்னனால் கட்டுவிக்கப்பட்டதாகும்.

## சினிமா
இங்கு வைத்து மூன்று படங்கள் எடுக்கப்பட்டுள்ளன. மற்றும் இங்கு ஒரு தொலைக்காட்சித் தொடரும் எடுக்கப்பட்டுள்ளது.

## படத்தொகுப்பு


File:Almeria Zinnen der Alcazaba (fcm).jpg|
File:Alcazaba Almería 007.JPG|தடைக்கோபுரத்துடன் கூடிய தூண்கள்
File:Wall of the Alcazaba of Almeria.jpg|அல்கபாசாவின் தூண்கள்
File:Gatehouse-courtyard at Alcazaba of Almeria.jpg|உள் முற்றத்தொகுதி
File:BinnentuinAlcazaba.JPG|தோட்டங்கள்


## மேற்கோள்கள்

## வெளி இணைப்புகள்

பகுப்பு:எசுப்பானிய அரண்மனைகள்
லா சியோ பெருங்கோவில்

**லா சியோ பெருங்கோவில்** அல்லது **சேவியர் பெருங்கோவில்**(ஆங்கிலம்: La Seo Cathedral; எசுப்பானியம்: Catedral del Salvador) என்பது எசுப்பானியாவின் சாரகோசா எனும் இடத்தினிலே அமைந்துள்ள உரோமன் கத்தோலிக்கப் பேராலயம் ஆகும். இப்பேராலயத்தின் கட்டுமானப்பணிகள் 12 ஆம் நூற்றாண்டிலே ரோமானிசக் கட்டிடக்கலை வடிவிலே ஆரம்பிக்கப்பட்டன, எனினும் இது தற்போது பல்வேறு விதமான கட்டிடக்கலைப்பணிகளைக் கொண்டதாகக் காணப்படுகிறது.

இது 1318 ஆம் ஆண்டினில் பிரதிஷ்டை செய்யப்பட்டது.

## மேற்கோள்கள்
 
*
*

## வெளி இணைப்புகள்

*Page of the Cathedral Council 
*Page about Zaragoza and Aragón
*The shrine 
*Herensuge the Basque dragon 

பகுப்பு:எசுப்பானியப் பேராலயங்கள்
சுருத்திகா

**சுருத்திகா** (*Shrutika Arjun*, பிறப்பு: 17 செப்டம்பர் 1987) என்று அழைக்கப்படும் **சுருத்திகா அர்ஜூன்** இந்தியத் திரைப்பட நடிகையும், பிரபல சின்னத்திரை மெய்மைக் காட்சி பங்கேற்பாளரும் ஆவார். 2022 ஆம் ஆண்டு ஸ்டார் விஜய் தொலைக்காட்சியில் குக் வித் கோமாளி என்ற சமையல் மெய்மைக் காட்சி நிகழ்ச்சியில் பங்கேற்று முதல் பரிசை வென்றுள்ள இவர் 2024 ஆம் ஆண்டு பிக் பாஸ் (இந்தி) பருவம் 18 இல் போட்டியாளராக பங்கேற்றுள்ளார். பிரபல நடிகர் தேங்காய் சீனிவாசனின் பேத்தியான இவர் சில தமிழ் மற்றும் மலையாள மொழிப் படங்களில் நடித்துள்ளார்.

## திரை வாழ்க்கை
2002 இல் சூர்யா கதைநாயகனாக நடித்த ஸ்ரீ 
திரைப்படத்தில் கதாநாயகியாக நடித்தார். கவிதாலயா தயாரிப்பில் வசந்தபாலன் இயக்கத்தில் வெளிவந்த ஆல்பம் திரைப்படத்தில் நடித்தார். மலையாளத்தில் சுரேஷ் கோபி இணையாக சுவப்பனம் கொண்டு துலாபாரம் திரைப்படத்தில் நடித்தார்.

ஜீவா நடித்த தித்திக்குதே திரைப்படத்திலும் கமல்ஹாசன் தயாரிப்பில் உருவான நள தமயந்தி திரைப்படத்திலும் நடித்துள்ளார். 2002 வரை திரைப்படங்களில் நடித்த இவர் 22 ஆண்டுகளுக்குப் பிறகு சின்னத்திரை நிகழ்ச்சிகளில் கலந்து கொள்ள துவங்கினார். அவ்வகையில் 2022 ஆம் ஆண்டு ஸ்டார் விஜய் தொலைக்காட்சியில் குக் வித் கோமாளி என்ற பிரபல சமையல் நகைச்சுவை மெய்மை நிகழ்ச்சியில் கலந்து கொண்டு முதல் பரிசான ஐந்து இலட்சத்தை வென்றார். பின்னர் 2022 மற்றும் 2023 ஆண்டுகளில் அதே தொலைக்காட்சியில் பல்வேறு மெய்மை நிகழ்ச்சிகளில் பங்கேற்பாளராகவும், நடுவர், கௌரவ தொகுப்பாளராகவும் செயல்பட்டார். 2024 ஆம் ஆண்டு கலர்ஸ் தொலைக்காட்சியில் பிக் பாஸ் (இந்தி) நிகழ்ச்சியின், பருவம்-18 இல் போட்டியாளராக கலந்து கொண்டு விளையாடி வருகிறார்.

## திரைப்படங்கள்

## மேற்கோள்கள்

பகுப்பு:1986 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:தமிழ்நாட்டு நடிகைகள்
பகுப்பு:மலையாளத் திரைப்பட நடிகைகள்
ஸ்ரீதேவி விஜயகுமார்

**சிறீதேவி விஜயகுமார்** (பிறப்பு 29 அக்டோபர் 1986) இந்திய திரைப்பட நடிகையாவார். இவர் குழந்தை நட்சத்திரமாக 1992இல் ரிக்சா மாமா திரைப்படத்தில் தோன்றினார். மேலும் இவர் தமிழ், தெலுங்கு, கன்னடம் ஆகிய தென்னிந்திய மொழிகளில் நடித்துள்ளார்.

## வாழ்க்கை
சிறீதேவி விஜயகுமார் மற்றும் நடிகை மஞ்சுளா விஜயகுமார் ஆகியோரின் மகளாக அமெரிக்க ஐக்கிய நாட்டில் பிறந்தவர். இவருக்கு வனிதா, பரீத்தா விஜயகுமார் என்ற சகோதரிகளும் அருண் விஜய் என்ற சகோதரனும் உள்ளார்கள்.

2009 சூன் 18 அன்று ராகுல் என்பவரை திருமணம் செய்துகொண்டார்.

## திரைப்படங்கள்

## மேற்கோள்கள்

## வெளி இணைப்புகள்
* 

பகுப்பு:1986 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:அமெரிக்கத் தமிழர்
பகுப்பு:தமிழ்நாட்டு நடிகைகள்
பகுப்பு:விஜயகுமார் குடும்பம்
காலியம் நைட்ரைடு

**காலியம் நைட்ரைடு** (*Gallium nitride*, ****) ஓர் இரும III/V நேர் ஆற்றல் இடைவெளி குறைக்கடத்தி ஆகும். இது 1990-களிலிருந்து ஒளியீரிகளில் பயன்படுத்தப்பட்டு வருகின்றது. 1990-களில் இந்தச்  சேர்மம் மிகவும் கடினமான ஒரு திண்மப் பொருளாக, அதன் அணுக்கள்,  *[[உவூர்ச்சைட்டு]] (Wurzite)  அல்லது [[துத்தநாக சல்பைடு]] வகைப் படிகக் கட்டமைப்பை*க் கொண்டுள்ளதாகக் கண்டுபிடிக்கப்பட்டது. இதன் பெரிய ஆற்றல் இடைவெளி, 3.4 eV,  ஒளிமின்னியல் துறையில் பல கருவிகளை உருவாக்கக்கூடிய சிறப்புப் பண்புகளை வழங்குகிறது; மிக உயிரிய ஆற்றலுடைய கருவிகளையும் மிக உயரிய அதிர்வெண் கருவிகளையும் உருவாக்க பயனாகின்றது. காட்டாக, GaN அடித்தளத்தைக் கொண்டு ஊதாநிற  (405&nbsp;நமீ) சீரொளி இருமுனையங்களை உருவாக்க இயலும்.

அயனியாக்கும் கதிர்களுக்கு இதன்  உணர்திறன் குறைவாக இருப்பதால் (மற்ற குழு III நைட்ரைடுகளைப் போல), செயற்கைக்கோள்களுக்கான சூரிய மின்கல அணிகளுக்கு பொருத்தமான பொருளாக உள்ளது. மேலும் கதிர்வீச்சுள்ள சூழலில் நிலைத்திருப்பதால் படைத்துறை, விண்வெளி பயன்பாடுகளுக்கும் பயனுள்ளதாக இருக்கும். GaN திரிதடையங்கள் காலியம் ஆர்சினைடு (GaAs) திரிதடையங்களை விட  மிக உயர்ந்த வெப்பநிலையிலும் மிக உயர்ந்த மின்னழுத்தங்களிலும் இயங்கக்கூடியமையால் நுண்ணலை அதிர்வெண்களில் இயங்கும் திறன் மிகைப்பிகளிலும் பயனாகின்றன.

## பாதுகாப்பு
காலியம் நைட்ரைடு பொடியானது தோல், கண்கள் மற்றும் நுரையீரல்களில் எரிச்சலை உண்டாக்கும் தன்மை உடையது.  காலியம் நைட்ரைடு மூலங்களின் பாதுகாப்பு, சூழல், உடல்நல பாதிப்பு குறித்த ஆய்வுகள் அண்மையில் வெளிவந்துள்ளன.

திரள் காலியம் நைட்ரைடு நச்சுத்தன்மை அற்றது; உயிரிகளுடன் இயைந்தது. எனவே இவற்றை வாழும் உயிரினங்களின் உடலுக்குள்ளே பதிக்கப்படும் மின்னணுவியல் கருவிகளிலும் மின்முனையங்களிலும் பயன்படுத்தலாம்.

## மேலும் காண்க
*குறைக்கடத்திக் கருவி

## வெளி இணைப்புகள்
*Ioffe data archive
*National Compound Semiconductor Roadmap  page at ONR

## மேற்சான்றுகள்

பகுப்பு:குறைக்கடத்திப் பொருட்கள்
பகுப்பு:நைட்ரைடுகள்
பகுப்பு:காலியம் சேர்மங்கள்
பகுப்பு:கனிம வேதியியல் சேர்மங்கள்
கி. விஜயகுமார்

**கி. விஜயகுமார்** முன்னாள் இந்திய காவல் பணி அதிகாரி ஆவார். இவரது தலைமையிலான சிறப்புக் காவல் படையினர் சந்தன கடத்தல் வீரப்பனை 2004 ஆம் ஆண்டு சுட்டுக் கொன்றனர். இதன் மூலம் இவரது புகழ் மக்களிடையே பரவிற்று.

## ஆரம்ப வாழ்க்கை
விஜயகுமார் செப்டம்பர் 15, 1952 ஆம் ஆண்டு கிருஷ்ணன் நாயர், கௌசல்யா தம்பதிக்கு இரண்டாவது மகனாகப் பிறந்தார். இவர் செயின்ட் ஜோசப் கல்லூரி திருச்சிராப்பள்ளியில் இளங்கலை பட்டமும், மெட்ராஸ் கிறிஸ்டியன் கல்லூரியில் முதுகலைப் பட்டமும் பெற்றார். இவர் 1975ஆம் ஆண்டு இந்தியக் காவல் பணிக்குத் தேர்வானார். இவரின் தந்தை ஒரு ஓய்வு பெற்ற போலீஸ் அதிகாரி ஆவார்.

## பணிகள்
விஜயகுமார், திருச்சி மற்றும் பட்டுக்கோட்டையில் துணைக் கண்காணிப்பாளராகவும், 1977 முதல் 1985 வரை காவல் கண்காணிப்பாளராக தர்மபுரியிலும் பணியாற்றினார். தர்மபுரியில் பணியாற்றிய காலத்தில் வால்டர் தேவாரத்துடன் இணைந்து பணியாற்றினார்.

இவர் 2008 ஆம் ஆண்டு ஹைதராபாத்தில் உள்ள  சர்தார் வல்லபாய் பட்டேல் தேசிய காவல் அகாடமிக்குத் தலைமைப் பொறுப்பேற்றார். அதே போல் இந்தியாவின்  துணை இராணுவப் படைகளிலேயே மிகப்பெரிய படையான சி.ஆர்.பி.எஃப் க்கு 2010 முதல் 2012 வரை தலைமை தாங்கினார்.

2012-இல் ஓய்வு பெற்ற விஜயகுமார், திசம்பர் 2012 முதல் இந்திய உள்துறை அமைச்சகத்தில் சிறப்பு பாதுகாப்பு ஆலோசகராகப் பணியாற்றினார். பின்னர் சூன் 2018 முதல் அக்டோபர் 2019 முடிய ஜம்மு காஷ்மீர் ஆளுநரின் உள்துறை ஆலோசகராக இருந்தார். 6 6 திசம்பர் 2019 அன்று இந்திய உள்துறை அமைச்சகத்தின் ஜம்மு காஷ்மீர் மற்றும் நக்சல்வாதிகள் இருக்கும் பகுதிகளுக்கான பாதுகாப்பு ஆலோகராக நியமனம் செய்யப்பட்டுள்ளார். இந்தப் பதவியில் அவர் ஓராண்டு இருப்பார்.

## மேற்கோள்கள்


## வெளி இணைப்புகள்

பகுப்பு:இந்திய காவல் பணி அதிகாரிகள்
பகுப்பு:வாழும் மக்கள்
பகுப்பு:1952 பிறப்புகள்
பகுப்பு:இந்திய ஆட்சிப் பணி அலுவலர்கள்
வில்லேனா அரண்மனை

**வில்லேனா அரண்மனை** (எசுப்பானிய மொழி: *Palacio de Villena*) என்பது எசுப்பானியா நாட்டில் கடால்சோ டே லா விட்ரியோஸ் நகரில் அமைந்துள்ள ஒரு அரண்மனை. இது 
திருஜில்லோ பிரபுவான அல்வரோ டி லூனாவால் கட்டப்பட்டது. இந்த கட்டிடம் மற்றும் தோட்டம் கலாச்சார நன்மைக்கான (*Bien de Interés Cultural*) சின்னமாக பட்டியலிடப்பட்டுள்ளது.
இந்த கட்டிடம் ஒரு நினைவுச்சின்னமாக பட்டியலிடப்பட்டு 1931ஆம் ஆண்டு முதல் பாதுகாக்கப்பட்டு வருகிறது. இதனை சுற்றியுள்ள தோட்டம் வரலாற்று சிறப்புமிக்க தோட்டமாக பட்டியலிடப்பட்டு 1970ஆம் ஆண்டு முதல் பாதுகாக்கப்பட்டு வருகிறது. 

## மேற்கோள்கள்

## வெளிப்புற இணைப்புகள்
*வில்லேனா அரண்மனை குறித்த சுருக்கமான ஆய்வு மற்றும் படங்கள் - www.artehistoria.jcyl.es (எசுப்பானிய மொழியில்) 

பகுப்பு:எசுப்பானிய அரண்மனைகள்
வால்டர் தேவாரம்

**வால்டர் ஐசக் தேவாரம்**  தமிழகத்தின் முன்னாள் டி.ஜி.பி. அதிகாரி ஆவார். இவர் ஒரு இந்திய காவல் பணி அதிகாரி ஆவார். நக்சல் தீவிரவாதத்துக்கு எதிரான நடவடிக்கை, தமிழீழ விடுதலைப் புலிகளுக்கு எதிரான நடவடிக்கை, வீரப்பனைத் தேடும் குழு  என பல பணிகளைத் திறம்படச் செய்துள்ளார். இவர் 31.7.1997ஆம் நாள் பதவியிலிருந்து ஓய்வு பெற்றார்.

## மேற்கோள்கள்


பகுப்பு:இந்திய காவல் பணி அதிகாரிகள்
பகுப்பு:வாழும் மக்கள்
பகுப்பு:தமிழ்நாடு காவல்துறை அதிகாரிகள்
பகுப்பு:இந்திய ஆட்சிப் பணி அலுவலர்கள்
பகுப்பு:கன்னியாகுமரி மாவட்ட மக்கள்
பகுப்பு:1939 பிறப்புகள்
விக்டோர் ஓர்டிஸ்

**விக்டோர் ஓர்டிஸ்** () (பிறப்பு: ஜனவரி 31, 1987) ஒரு அமெரிக்க நாட்டு குத்துச்சண்டை வீரர் மற்றும் நடிகர் ஆவார். இவர் 36 போட்டிகளில் 29 தடவைகள் வெற்றி அடைந்துள்ளார். இவர் 2014ஆம் ஆண்டு தி எக்ஸ்பெண்டபில்ஸ் 3 என்ற திரைப்படத்தில் நடித்துள்ளார்.

## வெளி இணைப்புகள்
*Victor Ortiz Fight-by-Fight Career Record 
*
*
*Victory: A Boxer's Story (Short Documentary Film about Victor Ortiz - 2005) 
*Promoter page 
*BoxingInsider.com interview with Vicious Victor Ortiz
*Victor Ortiz Audio Interview With Fans

பகுப்பு:1987 பிறப்புகள்
பகுப்பு:அமெரிக்கத் திரைப்பட நடிகர்கள்
பகுப்பு:வாழும் மக்கள்
பகுப்பு:குத்துச்சண்டை விளையாட்டு வீரர்கள்
கிளென் போவல்

**கிளென் போவல்** () (பிறப்பு: 21 அக்டோபர் 1988) ஒரு அமெரிக்க நாட்டு நடிகர், எழுத்தாளர் மற்றும் தயாரிப்பாளர் ஆவார். இவர் த டார்க் நைட் ரைசஸ், த கிரேட் டிபேட்டர்ஸ், தி எக்ஸ்பெண்டபில்ஸ் 3 போன்ற திரைப்படங்களில் நடித்துள்ளார். இவர் தொலைக்காட்சி தொடர்களிலும் நடித்துள்ளார் என்பது குறிப்பிடத்தக்கது.

## வெளி இணைப்புகள்
*
*

பகுப்பு:1988 பிறப்புகள்
பகுப்பு:அமெரிக்க ஆண் திரைப்பட நடிகர்கள்
பகுப்பு:வாழும் மக்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:திரைப்படத் தயாரிப்பாளர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
அஜ்மல் அமீர்

**அஜ்மல் அமீர்** ஒரு தமிழ் மற்றும் மலையாள மொழித் திரைப்பட நடிகர் ஆவார். இவர் 2004ஆம் ஆண்டு பிப்ரவரி 14 என்ற திரைப்படத்தின் மூலம் அறிமுகமானார். அதை திரைப்படத்தை தொடர்ந்து அஞ்சாதே, தநா-07-அல 4777, கோ போன்ற பல திரைப்படங்களில் நடித்துள்ளார்.

உக்ரைன் நாட்டின் வின்னிட்சியாவில் உள்ள தேசிய பைரோகோவ் நினைவு மருத்துவ பல்கலைக்கழகத்தில் மருத்துவம் பயின்றுள்ளார்.

## வெளி இணைப்புகள்
* 

## மேற்கோள்கள்

பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
பகுப்பு:இந்தியத் திரைப்பட நடிகர்கள்
பகுப்பு:இந்திய மருத்துவர்கள்
பகுப்பு:மலையாளத் திரைப்பட நடிகர்கள்
பகுப்பு:தெலுங்கு நடிகர்கள்
பகுப்பு:கேரள நடிகர்கள்
பகுப்பு:எர்ணாகுளம் மாவட்ட மக்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:1985 பிறப்புகள்
பகுப்பு:இந்திய முஸ்லிம்கள்
மெர்லிமாவ்

**மெர்லிமாவ்** (மலாய்: *Merlimau*, சீனம்: ***滨海立茂***), மலேசியாவின், மலாக்கா மாநிலத்தின் ஜாசின் மாவட்டத்தில் உள்ள ஒரு சிறிய நகரம் ஆகும். மலாக்கா மாநகரத்தில் இருந்து 22 கி.மீ. தொலைவில் உள்ளது. இங்கு தான் மலாக்கா வரலாற்றில் புகழ் பெற்ற துன் தேஜாவின் கல்லறை அமைந்து உள்ளது. மலாக்கா மாநகரத்திற்கும் மூவார் நகரத்திற்கும் நடுவில் இருக்கின்றது.

## வரலாறு
முன்பு காலத்தில் இங்கு குடியேறிய மலாய்க்காரர்கள் கிரீஸ் எனும் குறுவாள் ஆயுதங்களைப் பயன்படுத்தினர். அந்த ஆயுதங்களைப் பளபளக்கச் செய்ய டெலிமா எனும் ஒரு வகையான எலுமிச்சைப் பழத்தைப் பயன்படுத்தினார்கள். ஆக, அந்த டெலிமா எனும் சொல்லில் இருந்து தான் மெர்லிமாவ் எனும் இருப்பிடச் சொல்லும் உருவானது.

1511 ஆம் ஆண்டில், டத்தோ மாமுன் என்பவர் இந்தோனேசியா, சுமத்திராவில் இருந்து இங்கு குடியேறினார். அவருடன் சில விசுவாசிகளும் உடன் வந்தனர். முதலில் மெர்லிமாவ் ஆற்று ஓரத்தில் இருந்த காடுகளை அழித்து வீடுகளைக் கட்டினார்கள். அப்போது அந்தப் பகுதியில் நிறைய காட்டு மிருகங்கள் இருந்தன. அவற்றிடம் இருந்து பாதுகாத்துக் கொள்ள வேலிகளை அமைத்துக் கொண்டனர்.

### துன் தேஜாவின் வரலாறு

வரலாற்றுப் புகழ்மிக்க கிராமத் தலைவர் நாத்தார் என்பவரின் இல்லம் இங்குதான் இருக்கிறது. இங்கிருந்து மூன்று கிலோமீட்டர் தொலைவில் கம்போங் சிம்பாங் எனும் கிராமத்தில், துன் தேஜாவின் கல்லறை இருக்கிறது. துன் தேஜாவின் வரலாறு மலாக்கா சுல்தானக வரலாற்றுடன் இணையப் பெற்றது.

துன் தேஜா, மலாய் இலக்கியங்களில் ஓர் அழகியாக வர்ணிக்கப்படுகின்றது.  பகாங் மாநில அரச பரம்பரையைச் சேர்ந்தவர். இவருடைய இயற்பெயர் துன் தேஜா ரத்னா பெங்காளா. இவருடைய தந்தையார் ஸ்ரீ அமார் டி ராஜா பெண்டஹாரா. 1450-களில் பகாங் மாநிலத்தின் நிதியமைச்சராகச் சேவை செய்தவர். இவருடைய அழகில் மயங்கிய மலாக்காவின் கடைசி சுல்தான் முகமட் ஷா, அவரைத் தன் மனைவியாக்கிக் கொண்டார்.

மலாக்காவைப் போர்த்துக்கீசியர்கள் கைபற்றியதும், சுல்தான் முகமட் ஷா தன் பரிவாரங்களுடன் மூவார் பகுதிக்கு இடம் மாறிச் சென்றார். அங்குதான் துன் தேஜா காலமானார்.

## அமைவிடம்

மெர்லிமாவ் நகரம் வடக்கு தெற்கு நெடுஞ்சாலையில் இருந்து மூன்று கிலோமீட்டர் தொலைவில் இருக்கிறது. பழைய மலாக்கா - மூவார் கூட்டரசு சாலையில் இருந்தும் மெர்லிமாவிற்கு பயணம் செய்யலாம். இந்த நகரில் தொடர் வண்டிப் போக்குவரத்து இல்லை.

எதிர்காலத்தில், இந்த நகரம் மீன்வளர்ப்புத் துறையில் சிறந்து விளங்கும் என்று எதிர்பார்க்கப் படுகிறது. மலேசிய அரசாங்கம் பல மேம்பாட்டுத் திட்டங்களை அமல்படுத்த உள்ளது.

## மேற்கோள்கள்

பகுப்பு:மலேசிய நகரங்கள்
பகுப்பு:மலாக்காவில் உள்ள நகரங்கள்
பகுப்பு:ஜாசின் மாவட்டம்
அமெச்சூர் வானொலி

**அமெச்சூர் வானொலி** (*amateur radio*, அல்லது *ham radio*) எனப்படுவது வணிக நோக்கமின்றி தனி நபர்களின் சொந்த முயற்சியால் ஒலிபரப்பப்படும் இரு வழித் தொடர்பாடல்வானொலியாகும். ஏனைய வானொலிகளைப் போல் இலாப நோக்கமல்லாது சமூக நோக்கத்திற்காக அல்லது பொழுது போக்கிற்காக நடத்தப்படுகின்ற வானொலியாகும்.

## சமூக நோக்கத்திற்காக
குறிப்பாக இயற்கை அனர்த்தங்களான கடற்கோள், புவியதிர்ச்சி, மழை, வெள்ளம் போன்றன ஏற்பட்டு தொலைபேசி, கைத்தொலைபேசி, இணையம் போன்றவை இயங்காத நிலையில் கூட அமெச்சூர் வானொலி இயங்கக் கூடியது. இவ்வாறான சந்தர்ப்பங்களில் அனர்த்தங்களில் பாதிக்கப்பட்டவர்கள் மற்றவர்களுடன் தொடர்பு கொள்ள இவை உதவுகின்றன.

## இலங்கையில் அமெச்சூர் வானொலி
இலங்கை தொலைத் தொடர்பாடல் ஒழுங்குபடுத்தல் ஆணைக்குழு  வின் அனுமதி பெறப்பட வேண்டும். இலங்கை தொலைத் தொடர்பாடல் ஒழுங்குபடுத்தல் ஆணைக்குழுவினால் நடத்தப்படுகின்ற பரீட்சை தோற்றிய பின் அனுமதிக்காக விண்ணப்பிக்க வேண்டும்.

பரீட்சை வருடத்திற்கு இரண்டு முறை தொலைத் தொடர்பாடல் ஒழுங்குபடுத்தல் ஆணைக்குழுவால் நடாத்தப்படுகிறது. Novice Class, General Class மற்றும் Advanced Class ஆகிய பிரிவுகளில் நடத்தப்படுகிறது.

## இந்தியாவில் அமெச்சூர் வானொலி

## மேற்கோள்கள்

பகுப்பு:வானொலி
பகுப்பு:வானொலியின் வரலாறு
வேகத் தடுப்பான்

thumb|200px|right|தாரினால் உருவாக்கப்பட்ட வேகத்தடை.
thumb|200px|இறப்பரால் உருவாக்கப்பட்ட வேகத்தடை
**வேகத் தடுப்பான்** என்பது, சாலைகளில் பாதுகாப்பு நிலைமையை மேம்படுத்தும் நோக்கில் வண்டிகளின் வேகத்தை மட்டுப்படுத்துவதற்காக ஒரு சாதனம். ஏறி இறங்கிச் செல்ல வேண்டிய நிலையை ஏற்படுத்துவதன் மூலம் வண்டிகளின் வேகத்தைக் குறைக்க வேண்டிய தேவையை இது உருவாக்குகின்றது. வேகத் தடுப்பான்கள் பெரும்பாலும் திட்டுக்கள், மேடைகள் போன்ற வடிவில் அமைகின்றன.

அடிக்கடி மக்கள் சாலையைக் கடக்கக்கூடிய இடங்கள்; பள்ளிகள், மருத்துவமனைகளை அண்டிய சாலைகள், வண்டிகள் கூடிய கவனத்துடன் செல்ல வேண்டிய இடங்கள் போன்றவற்றில் வேகத் தடுப்பான்கள் பயன்படுகின்றன. உலகின் பல்வேறு நாடுகளிலும் பயன்பாட்டில் உள்ள இவ்வேகத் தடைகள் சிறப்பாகச் செயற்படக்கூடியவை எனினும், இவற்றின் பயன்பாட்டில் சில பாதகமான அம்சங்களும் உள்ளன. குறிப்பாக வண்டிகள் இவற்றின் மீது ஏறி இறங்கும் போது சத்தம் ஏற்படுகிறது. இரும்பினால் செய்யப்படும் சில வகைகளில் இது கூடுதலாக இருக்கும். தவிர, இத்தடைகள் வண்டிகளைச் சேதத்துக்கு உள்ளாக்கும் வாய்ப்புக்களும் உள்ளன. தடைகள் வண்டியோட்டிகளுக்குத் தெளிவாகத் தெரியாத நிலையில், வேகமாக வந்து இவற்றில் ஏறும்போது இவ்வாறான நிலை ஏற்படுவதுண்டு.

## பயன்படும் பொருட்கள்

வேகத் தடைகள் செய்வதற்குப் பல்வேறு பொருட்கள் பயன்படுகின்றன. தார், காங்கிறீட்டு, நெகிழி, உலோகம், இரப்பர் என்பன இவற்றுள் அடங்கும். சில சாலையுடன் சேர்த்து உருவாக்கப்படுகின்றன. தாரினால் செய்யப்படும் தடைகள் இவ்வாறே உருவாகின்றன. வேறு சில, வேறிடத்தில் செய்யப்பட்டு சாலையில் பொருத்தப்படுகின்றன.

## வரலாறு
1906 ஆம் ஆண்டு யூன் 7 ஆம் தேதி, "த நியூ யார்க் டைம்ஸ்", வேகத்தடை எனக் கொள்ளத்தக்க ஒன்றை அமைக்கவுள்ளது குறித்த செய்தி ஒன்றை வெளியிட்டது. இதன்படி அமெரிக்காவின் நியூ செர்சியில் உள்ள சத்தாம் என்னும் இடத்தில் சாலையை மக்கள் கடக்கும் வழியை 5 அங்குலம் உயர்த்தி அமைக்க முடிவு செய்யப்பட்டது. பல நகரங்களில் இது போன்ற தடைகள் அமைப்பதற்கான ஆலோசனைகள் இடம்பெற்றிருப்பினும், சத்தாமிலேயே இது முதன் முதலாக அமைக்கப்பட்டது.

## குறிப்புகள்

பகுப்பு:சாலைப் போக்குவரத்து
டெல் பிராடோ அருங்காட்சியகம்

**டெல் பிராடோ அருங்காட்சியகம்** (Museo del Prado) என்பது எசுப்பானியாவின் பிரதான ஓவிய அருங்காட்சியகம் அல்லது நூதனசாலை ஆகும். ஐரோப்பிய ஓவியக்கலையைக் கொண்டுள்ள உலகின் அதிசிறந்த ஓவிய நூதனசாலைகளில் இதுவும் ஒன்றாகக் கருதப்படுகிறது. இங்கு 12 ஆம் நூற்றாண்டு காலப்பகுதி தொடக்கம் 19 ஆம் நூற்றாண்டுக் காலப்பகுதி வரை வரையப்பட்ட ஓவியங்கள் காணப்படுகின்றன. இது 1819 ஆம் ஆண்டு சிற்பங்களுக்கும் ஓவியங்களுக்குமான நூதனசாலையாக ஆரம்பித்து வைக்கப்பட்டது. உலகிலே அதிக வருகைக்களைக் கொண்ட இடங்களில் ஒன்றாகவும், உலகின் மிகப்பெரிய ஓவிய நூதனசாலைகளில் இதுவும் ஒன்றாகவும் விளங்கிறது.

7, 600 ஒவியங்களையும் 1,000 சிற்பங்களையும் (sculptures) 4,800 அச்சுப்படங்களையும் 8, 200 வரைதற்படங்களையும் கொண்டுள்ளது. அத்துடன் வரலாற்று ரீதியான வேறு சில ஓவிய சிற்பங்களையும் இவ்வருங்காட்சியகம் கொண்டுள்ளது. இதை 2012 ஆம் ஆண்டினிலே 2.8 மில்லியன் பார்வையாளர்கள் பார்வையிட வந்துள்ளனர்.

2011 ஆம் ஆண்டு நவம்பர் மாதம் 08 ஆம் திகதியிலிருந்து 2012 ஆம் ஆண்டு மார்ச் மாதம் 25 ஆம் திகதி வரை ஹெர்மிடேஜ் அருங்காட்சியகத்திலிருந்து (Hermitage Museum) 179 வேலைப்பாடுகள் இங்கு கொண்டுவரப்பட்டுள்ளன. Notable works included:

## சிறப்புமிகு ஓவியங்கள் சில
thumb|260px|Hieronymus Bosch, ''The Garden of Earthly Delights'', between 1480 and 1505. One of the images made available on the Google Earth project
thumb|260px|Diego Velázquez, Las Meninas, between 1656 and 1657, also one of the images made available on the Google Art project

படிமம்:Tizian 091.jpg|Titian, *The Fall of Man*, c. 1570
படிமம்:Trinidad El Greco2.jpg|El Greco, *The Holy Trinity*, 1577–1579
படிமம்:El caballero de la mano en el pecho, by El Greco, from Prado in Google Earth.jpg|El Greco, *The Knight with His Hand on His Breast*, c. 1580
படிமம்:Velazquez-The Surrender of Breda.jpg|Diego Velázquez, *The Surrender of Breda*, 1634–1635
படிமம்:Velázquez - Dios Marte (Museo del Prado, c. 1638).jpg|Diego Velázquez, *Mars Resting*, 1639–1641
படிமம்:Peter Paul Rubens 115.jpg|Peter Paul Rubens, *The Judgement of Paris*, 1638–1639
படிமம்:Francisco de Zurbarán 006.jpg|Francisco Zurbarán, *Agnus Dei*, 1635–1640
படிமம்:Murillo immaculate conception.jpg|Bartolomé Esteban Murillo, *La Inmaculada de Soult*, 1678
படிமம்:El dos de mayo de 1808 en Madrid.jpg|Francisco de Goya, *The Second of May 1808 (The Charge of the Mamelukes)*, 1814
படிமம்:El Tres de Mayo, by Francisco de Goya, from Prado thin black margin.jpg|Francisco Goya, *Third of May 1808,* 1814
படிமம்:Goya Dog.jpg|Francisco Goya, *[[The Dog (Goya)|The Dog]],* 1819–23
படிமம்:Francisco de Goya, Saturno devorando a su hijo (1819-1823).jpg|Francisco de Goya, *Saturn Devouring His Son*, 1819–1823


## மேற்கோள்கள்

## வெளி இணைப்புகள்

*Museo del Prado website
*Museo del Prado, the 15 main paintings
*Prado in Google Earth, extra high resolution

பகுப்பு:எசுப்பானிய அருங்காட்சியகங்கள்
அவிலா, எசுப்பானியா

**அவிலா** (Ávila) (; இலத்தீனிய மொழி: *Abila* and *Obila*) என்பது எசுப்பானியாவின் தன்னாட்சிக்கு உட்பட்ட ஒரு நகரம் ஆகும். இதுவே அவிலா மாகாணத்தின் தலைநகரம் ஆகும்.

ஒரு காலத்தில் இந்நகரம் *கற்கள் மற்றும் புனிதர்களின் நகரம்* (Town of Stones and Saints) எனப்போற்றப்பட்டது. அத்துடன் முற்காலத்திலே கோதிக் ரோமனெஸ்க் கட்டிடக்கலைகளுடன் கூடிய தேவாலயங்கள், விடுதிகள் அதிகம் காணப்படும் நகரமாகப் போற்றப்பட்டது. முக்கியமானதுமான முழுமையானதுமான இடைக்காலத் தூண்களின் தொகுதியைக்கொண்ட நகரமாக இது காணப்படுகிறது. இத்தூண்கள் ரோமனெஸ்க் கட்டிடக்கலையின் வடிவில் கட்டப்பட்டுள்ளன. இது 1985 ஆம் ஆண்டில் யுனெஸ்கோவினால், உலகப் பாரம்பரியக் களமாக அறிமுகப்படுத்தப்பட்டதுடன் பட்டியலிலும் சேர்க்கப்பட்டது.

## புவியியல்

### அமைவிடம்
இந்நகரம் கடல் மட்டத்திலிருந்து 1132 மீற்றர்கள் (3714 அடிகள்) உயரத்தில் காணப்படுகிறது. டுஎரோ (Duero) ஆற்றின் கிளை நதியான அடஜா ஆற்றின் (Adaja river) வலது கரைக்கு அருகிலே ஒரு சிறு பாறைத் தொகுதியின் மேல் இந்நகரம் அமையப்பெற்றுள்ளது. இதுவே எசுப்பானியாவில் அமைந்துள்ள உயரமான மாகாணத் தலைநகரம் ஆகும்.

### காலநிலை
ஜூலை மாதமே இங்கு மிகவும் சூடான மாதமாகும். ஜூலை மாதத்தில் இதன் வெப்பநிலை சராசரியாக 19.7&nbsp;°C (67&nbsp;°F) ஆகும். இங்கு மிகவும் குளிரான மாதம் சனவரி ஆகும். இம்மாத வெப்பநிலை சராசரியாக 2.8&nbsp;°C (37&nbsp;°F) ஆகும். இதன் வருடாந்த சராசரி வீழ்படிவு நிலை 400 மி.மீ  (15.75 அங்குலம்) ஆகும்.  அடஜா ஆறானது வருடத்தின் சிலமாதங்களில் வற்றிப்போகிறது, ஆகையால் அவிலாவில் வரலாற்றுக்காலம் தொட்டே நீர்ப் பிரச்சனைகள் உள்ளன.

## மேற்கோள்கள்

## மேலும் வாசிக்க
*  (Lives of five famous people of the province of Avila, Spain, in the 15th, 16th, and 17th centuries: Isabel the Catholic, St Teresa of Ávila, St John of the Cross, María Vela and San Pedro Bautista)

## வெளி இணைப்புகள்

* Avila's Town Hall
* Avila's Tourist Guide
* Convent of St. Teresa, Ávila 
* Ávila in the official website for Tourism in Spain  (in English)
* Photos of Ávila
* Satellite picture by Google Maps
* Hazlitt, Classical Gazetteer "Abila" 
* Citizens' association for the defence of heritage of Ávila – Photos of Ávila 

பகுப்பு:எசுப்பானிய உலக பாரம்பரியக் களங்கள்